tartuNLP/wikipedia-smugri-20251201 huggingface dataset:
52. hikō sentai

52. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin huhtikuussa 1944 Osakassa. Yhtymä liitettiin muodostettavaan 16. hikōdaniin 51. hikō sentain kanssa. Se siirrettiin toukokuussa 1944 Osakasta Kyushulle Ashiyan lentotukikohtaan. Syyskuussa yhtymä siirrettiin Luzonille Del Carmeniin, mistä se siirrettiin lokakuun lopulla Negrosille Saravian lentotukikohtaan noin kuukaudeksi ennen paluuta Del Carmeniin.
Marraskuussa se siirrettiin takaisin Japaniin Tokion koillispuolelle Shimodateen, missä se oli heinäkuuhun 1945 lukuun ottamatta noin kuukauden mittaista jaksoa Itamissa ja Kakogawassa maalis-huhtikuussa 1945. Heinäkuusta sodan loppuun yhtymä oli Chofussa.
Kalusto.
Yhtymän kalustona olivat:
Komentajat.
Yhtymän komentajina olivat:
53. hikō sentai

53. hikō sentai oli keisarillisen Japanin armeijan ilmavoimien yöhävittäjäyhtymä (rykmentti), joka perustettiin toukokuussa 1944 Tokorozawassa. Se siirrettiin elokuussa Matsudoon ja edelleen kesäkuussa 1945 Fujigayaan. Yhtymästä oli heinäkuussa 1945 erillisosasto Toyamassa.
Yhtymän ilmoitusten mukaan se pudotti tai vaurioitti marraskuusta 1944 heinäkuuhun 1945 kaikkiaan 168 B-29 pommikonetta, joista 60 ilmoitetaan tuhoutuneen.
Kalusto.
Yhtymän kalustona olivat Kawasaki Ki-45-koneet koko historian ajan.
Komentajat.
Yhtymän komentajana oli koko ajan majuri Masato Kodama.
Trimetylolipropaani

Trimetylolipropaani (C6H14O3) on trioleihin eli kolme hydroksyyliryhmää sisältäviin alkoholeihin kuuluva orgaaninen yhdiste. Yhdistettä voidaan käyttää muun muassa polymeerien valmistamiseen.
Ominaisuudet, valmistus ja käyttö.
Huoneenlämpötilassa trimetylolipropaani on valkoista kiteistä ainetta. Yhdiste liukenee erittäin hyvin veteen ja lisäksi useisiin poolisiin orgaanisiin liuottimiin. Reaktiot ovat alkoholeille tavanomaisia esimerkiksi esteröitymisiä.
Trimetylolipropaania valmistetaan butyyrialdehydin ja formaldehydin reaktiolla emäksisissä oloissa. Formaldehydiä on ylimäärin ja emäksenä käytetään natrium- tai kalsiumhydroksidia. Ensimmäinen vaihe on aldoliadditio, jota seuraa Cannizzaro-reaktio. Reaktion ensimmäistä vaihetta katalysoivat myös amiinit ja muodostuva aldoliadditiotuote pelkistetään seuraavassa vaiheessa vedyttämällä. Trimetylolipropaani puhdistetaan uuttamalla alkoholien avulla tai alipainetislauksella.
Trimetylolipropaania käytetään esimerkiksi lakkoina ja pinnoitteina hyödynnettävien alkydien, polyesterien ja polyuretaanien valmistuksessa. Yhdisteestä valmistetaan myös muovinpehmentimiä ja voiteluaineita.
55. hikō sentai

55. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1944 Taishossa.
Marraskuusta 1944 tammikuuhun 1945 sentai osallistui Filippiinien taisteluihin, joissa se menetti 24. marraskuuta ensimmäisessä yhteenotossa seitsemän lentäjää mukaan lukien komentajansa. Se oli joulukuusta 1944 maaliskuuhun 1945 ja heinäkuusta 1945 sodan loppuun Japanin kotisaarten puolustuksessa, kun se oli välin Okinawan taisteluissa.
Kalusto.
Yhtymän kalustona olivat:
Komentajat.
Yhtymän komentajana olivat:
56. hikō sentai

56. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1944 Taishossa.
Joulukuusta 1944 maaliskuuhun 1945 ja toukokuusta 1945 sodan loppuun sentai osallistui Japanin kotisaarten puolustukseen Honshull ja välin se oli Kyushulla. Sen lentäjät pudottivat varmisttuina kaikkiaan 11 B-29 konetta. Samana aikana sentaissa sai surmansa 30 lentäjää.
Kalusto.
Yhtymän kalustona olivat:
Komentajat.
Yhtymän komentajana oli maaliskuusta 1944 aina sodan loppuun majuri Haruyoshi Furukawa.
63. hikō sentai

63. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin helmikuussa 1943 Honshun pohjoisosassa Hachinohessa. Se muodostettiin 54. ja 244. hikō sentain sekä 104. kyoiku hikō rentain luovuttamista joukoista.
Sentain luutnantti Hiroshi Endon johtama osasto osallistui tammikuusta huhtikuuhun 1944 Uuden-Guinean taisteluihin.
Kalusto.
Yhtymän kalustona olivat:
Komentajat.
Yhtymän komentajana oli koko ajan majuri Magoji Hara.
Lasten päivä

Lasten päivä () on juhlapäivä Japanissa 5. toukokuuta. Päivä päättää niin sanotun kultaisen viikon, johon kuuluvat Shōwa-keisari Hirohiton päivä, perustuslain muistopäivä ja luonnon päivä.
Lasten päivä oli alun perin "tango no sekku" (端午の節句), Japanin keisarillisessa hovissa vietetty kiinalaisen kalenterin viidennen kuukauden viides päivä, jota Kiinassa vastaa lohikäärmeveneiden juhla. Siitä tuli poikien juhla samuraiden valtakaudella Kamakura-kaudella. Poikien päivä muutettiin lasten päiväksi vuonna 1948.
Juhlan taustan vuoksi siihen kuuluu samurai-panssarin ja kypärien ja nukkejen esilläpito.
Juhlaan kuuluvat iirikset eli kurjenmiekat sekä kalan muotoiset koinobori-liput. Perinteisiä juhlaan kuuluvia ruokalajeja ovat kashiwa mochi, riisipallot makealla paputahnalla tammenlehteen käärittynä ja chimaki, riisinyytit bambunlehdessä.
Yanga Baliso

Yanga Baliso (s. 27. maaliskuuta 1997 Kapkaupunki, Etelä-Afrikka) on eteläafrikkalainen jalkapalloilija, joka edustaa Veikkausliigassa pelaavaa AC Oulua. Baliso painaa 79 kiloa. 175-senttimetrinen Baliso pelaa keskikentällä. Balisolla on sopimus AC Oulussa vuoden 2023 loppuun asti, mutta 1 vuoden jatko-optio. AC Ouluun Baliso siirtyi IFK Mariehamnista ilmaissiirrolla. Baliso on pelannut AC Oulussa 15 ottelua, joissa hän on antanut yhden maaliin johtaneen syötön. Useimmat uransa otteluista Baliso on pelannut IFK Mariehamnissa. Näitä otteluita kertyi hänelle 56, joissa hän teki kaksi maalia. Huhtikuussa 2023 Transfermarkt arvioi Balison arvoksi noin 150 000 euroa. 
Maalit.
IFK Mariehamn.
Baliso on tehnyt IFK Mariehamnissa 2 maalia. Niistä molemmat Baliso teki Veikkausliigassa, kausilla 2021 ja 2022.
Vice Media

Vice Media Group LLC on yhdysvaltalais-kanadalainen digitaalisen median ja lähetystoiminnan yritys. Se kehittyi Vice-lehdestä, jotka alun perin julkaistiin Montrealissa (aluksi nimellä "Voice of Montreal") ja jonka perustivat Suroosh Alvi, Shane Smith ja Gavin McInnes vuonna 1994. Vice laajeni pääasiassa nuorille ja nuorille aikuisille suunnattuun digitaaliseen mediaan. Vice muutti New Yorkiin 2001.
Heinäkuuhun 2021 mennessä Vice Media Group sisälsi viisi pääliiketoiminta-aluetta: Vice.com (digitaalinen sisältö); Vice Studios (elokuva- ja TV-tuotanto) Vice TV (tunnetaan myös nimellä Viceland); Vice News; ja Virtue (luovia palveluja tarjoava osasto). Vice on mainittu maailman suurimpana riippumattomana nuorisomediayrityksenä, jolla on 35 toimistoa.
Vice Medialla on ollut lukuisia lehtiä ja verkkosivustoja:
Vuonna 2017 Vice arvostettiin 5,7 miljardin dollarin arvoiseksi.
Shane Smith toimi Vicen toimitusjohtajana sen perustamisesta vuoteen 2018, jolloin hänet korvasi Nancy Dubuc, joka ilmoitti erostaan helmikuussa 2023.
15. toukokuuta 2023 Vice Media ilmoitti hakevansa Chapter 11 -konkurssisuojaa.
Tapani Taavitsainen

Tapani Taavitsainen (s. 17. kesäkuuta 1944, Pieksämäki) on uransa päättänyt pituushyppääjä, joka saavutti 1970-luvun alkupuoliskolla kaksi SM-mitalia.
Ura alkoi mäkihyppääjänä ja pesäpalloilijana.
Taavitsaisen ensimäiset kilapurheilulajit 1960-luvun alussa olivat kesäisin pesäpalloilu ja talvisin mäenlasku. Hän oli mukana mm. Rukan suurmäen avajaiskisoissa vuonna 1964. Myöhemmin hän kilpaili Innsbruckin vuoden 1968 talviuniversiadien mäenlaskussa loukaten kisassa polvensa. Mäkihyppääjän ura loppui käytännössä tähän kilpailuun. Pesäpalloilussa Taavitsainen oli koulunsa Kulosaaren yhteiskoulun joukkueessa loppuottelussa Sotkamon yhteiskoulua vastaan vuonna 1963. Samaan aikaan hän pelasi pesäpallon suomensarjaa Herttoniemen Urheilijoiden joukkueessa.
Pääurheilulajiksi pituushyppy.
Pääurheilulajiksi Taavitsaisella muodostui pituushyppy, jossa hän kilpaili vuodesta 1969 alkaen. Hän aloitti pituushypyn 25-vuotiaana siirryttyään Sveitsiin St. Gallenin yliopiston kauppakorkeakouluun. Ensimmäisen kerran hän oli Kalevan kisojen pituuden loppukilpailussa vuonna 1972 sijoittuen neljänneksi. Parhaaksi kilpailukaudeksi muodostui hänellä vuosi 1974, jolloin hän sijoittui Kalevan kisoissa hopealla tuloksella 779 cm, joka oli myös Pekka Suvitien voittotulos. Tulos oli Suvitien kanssa vuoden kärkitulos. Toisen SM-mitalinsa hän otti vuoden 1976 Kalevan kisoissa sijoittuessaan pronssille. Taavitsainen kilpaili uransa aikana kaikkiaan seitsemässä maaottelussa ja yhdessä Eurooppa-cup -kilpailussa. Viimeisen maaottelunsa Taavitsainen kisasi vuonna 1984 eli 40-vuotiaana Suomi-Ruotsi -maaottelussa. Vuonna 1973 hän oli mukana Viipurin Urheilijoiden pikaviestijoukkueessa, joka sijoittui viestien SM-kisoissa neljänneksi.
Sveitsissä ollessaan Taavitsainen edusti LC Zürich -seuraa ja osallistui seuran edustajana Sveitsin mestaruuskilpailuihin lähes 10 kertaa, mutta ei saavuttanut mitaleita tällä tasolla.
Taavitsainen siirtyi juutalaistaustaiseen Makkabi-seuraan vuonna 2009. Hän osallistui kuitenkin jo vuonna 1980 joka neljäs vuosi Israelissa järjestettäviin makkabiaadeihin voittaen pituushyppykisan tuloksella 740 cm.
Taavitsainen jatkoi urheilu-uraansa pituushyppääjänä Veteraanikisoissa. Mestaruuksien lisäksi hänellä on 45-vuotiaiden ME tuloksella 727 cm ja 50-vuotiaiden ME tuloksella 684 cm. Viimeisin Taavitsaisen tulosnoteeraus on vuodelta 2010 tuloksella 500 cm.
Urheiluvaikuttajana.
Aktiiviuransa jälkeen hän toimi 1980-luvulla seuransa Viipurin Urheilijoiden puheenjohtajana ja vuosina 1985–1986 SUL:n liittovaltuuston jäsenenä.
MOLLE

MOLLE (Modular Lightweight Load-carrying Equipment) on Yhdysvaltain asevoimien ja NATO:n käyttämä modulaarinen kantovälineiden standardi.
MOLLE:n idea on liittää taktista välineistöä yhteen. Tämä perustuu yhden tuuman leveisiin nylon-hihnoihin, jotka muodostavat PALS-verkon (Pouch Attachment Ladder System). Tyypillinen käyttötarkoitus on liittää taisteluvyöhön, sirpaleliiviin tai reppuun pussukoita, kuten ammustaskut, ensiapuvälineet tai veitsen tuppi. Nämä liitetään pujottamalla niissä oleva hihna verkon hihnojen läpi ja kiinnittämällä painonapilla. PALS-kiinnikkeitä voi olla myös muissa paikoissa, kuten ajoneuvoissa.
MOLLE-järjestelmä otettiin käyttöön 1997, jolloin se korvasi aiemman ALICE-järjestelmän (All-purpose Lightweight Individual Carrying Equipment), joka puolestaan korvasi aikoinaan M-1956 Individual Load-Carrying Equipment (ILCE) ja M-1967 Modernized Load-Carrying Equipment (MLCE) -järjestelmät.
Safari-ralli 2023

Safari-ralli 2023 oli rallin maailmanmestaruussarjan kilpailu kaudella 2023. Kilpailu järjestettiin 22.–25. kesäkuuta 2023. Kilpailun keskuspaikka oli Naivashassa, Keniassa.
Kilpailuun kuului 19 erikoiskoetta, joiden pituus oli . Siirtymiä oli yhteensä .
Kilpailu oli kauden seitsemäs.
Kilpailijat.
Kilpailuun ilmoittautui kymmenen Rally1-autoa sekä 12 Rally2-autoa, jotka kilpailevat mestaruuspisteistä. Kilpailussa oli mukana myös viisi Rally3-autoa.
Tapahtumia.
Esapekka Lappi jätti testierikoiskokeen kesken vetoakselin rikkoontumiseen.
Takamoto Katsuta kaatoi auton testierikoiskokeen kolmannella ajokerralla, mutta pääsi ajamaan erikoiskokeen loppuun.
Neuville keskeytti erikoiskokeella 6 neljänneltä sijalta etujousituksen rikkoutumiseen. Jousituksen kiinnitys irtosi ja rikkoi samalla vetoakselin sekä ohjaustehostimen. Tänakilla oli perjantaina rengasrikko, jonka vuoksi hän menetti puolitoista minuuttia aikaa, sekä moottoriongelmia, jolloin hän menetti vielä lisää aikaa.
Lappi keskeytti kolmannelta sijalta lauantaipäivän ensimmäisellä erikoiskokeella kun vetoakseli rikkoutui. Lappi lähti mukaan uudestaan sunnuntaina, mutta erikoiskokeella 14 vetoakseli rikkoutui jälleen. 
Sunnuntaina Ogierin auton takaluukku irtosi erikoiskokeella 15, mutta hän säilytti johtoasemansa. Erikoiskokeella 18 Rovanperällä oli rengasrikko maalissa. Viimeisenä päivänä Rovanperä kavensi eroa Ogieriin, mutta sijoittui kilpailussa toiseksi Ogierin jälkeen.
Oliver Solberg ei ollut valinnut kilpailua osaksi WRC2-sarjaansa vaan osallistui kilpailuun sen ulkopuolella. Hän sai kahden minuutin aikasakon käytettyään yhden renkaan enemmän kuin oli sallittua. Solberg palautti renkaan valmistajalle, mutta se oli skannattu virkailijoiden toimesta ja siten laskettiin käytetyksi renkaaksi.
Kilpailun jälkeen Neuville ja Wydaeghe hylättiin, koska heihin yhteydessä ollut henkilö oli kulkenut kahdella erikoiskokeella tutustumisen jälkeen ilman lupaa. Neuville myönsi olleensa tietoinen henkilöstä ja oli pyytänyt häneltä tukea. Neuville otti vastuun tapauksesta. Erikoiskokeen voitto meni täten Tänakille ja Solberg nousi yhdeksänneksi kokonaiskilpailun tuloksissa.
Erikoiskokeet.
Kilpailun aikataulu ja erikoiskokeiden voittajat:
Blehrin II hallitus

Blehrin II hallitus oli Norjan hallitus 22. kesäkuuta 1921 – 6. maaliskuuta 1923. Se koostui pelkästään Venstrestä.
Ministerit.
Pääministeri
Valtiovarainministeri
Ulkoministeri
Oikeusministeri
Maatalousministeri
Kirkko- ja opetusministeri
Puolustusministeri
Sosiaaliministeri
Kauppaministeri
Työministeri
Säännöstelyministeri
Otto Blehr

Otto Albert Blehr (17. helmikuuta 1847 Stange – 13. heinäkuuta 1927 Oslo) oli norjalainen juristi, toimittaja ja Venstren poliitikko. Hän istui suurkäräjillä vuosina 1883–1888 ja 1895–1900 sekä toimi Norjan pääministerinä 1902–1903 ja 1921–1923. Vuosina 1917–1920 hän oli oikeusministeri.
Vennesla Tidende

Vennesla Tidende on norjalainen vuonna 1989 perustettu paikallislehti, jonka kotikunta on Vennesla. Lehti kuuluu Polaris Media -konserniin.
Douvrin

Douvrin on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 25 kilometriä Lillen kaupungista lounaaseen. Kunnan läpi kulkee Dunkerque-Escautin kanava.
Historia.
Kunnan historia ulottuu roomalaisten vallan aikaan. 1100-luvulta lähtien kunnan alueella Saint-Vaast d'Arrasin luostarin kartanoita. 1600-luvulla kunnan alueella käytiin Ranskan ja Espanjan välisiä vuosikymmeniä kestäneitä taisteluita. Lopulta vuonna 1659 solmittiin Pyreneiden rauha, jonka seurauksena Artois ja siihen kuuluva Douvrin liitettiin Ranskaan. 1800-luvulla alueella aloitettiin kaivostoiminta. Ensimmäisen maailmansodan aikana 95 % kunnasta tuhoutui.
Talous.
1960-luvulla kaivostoiminta lopetettiin ja kuntaan piti saada kaivosmiehille uusia työpaikkoja. Tuolloin perustettiin Douvrinin ja naapurikunta Billy-Berclaun yhteinen teollisuusalue. Vuonna 1969 Douvriniin perustettiin pääasiassa Peugeotille ja Renaultille auton moottoreita valmistava tehdas Française de Mécanique. Nykyään tehdas kuuluu Groupe PSA -yhtiöön, ja siellä on vuosikymmenten aikana valmistettu miljoonia moottoreita.
Vuonna 2023 teollisuusalueelle, Billy-Berclaun puolelle, perustettiin suurikokoinen sähköautojen akkuja valmistava tehdas Automotive Cells Company (ACC).
Vihmoin

Vihmoin () on veden vihmomiseen tarkoitettu työkalu. Sitä käytetään etenkin katolisen ja ortodoksisen kirkon jumalanpalvelusmenoissa, mutta vihmoin on käytössä myös muissakin kirkkokunnissa. Kristityt käyttävät sitä pyhitetyn veden vihmomiseen siunaamismielessä.
Vihmoimia on kahdenlaisia. Se voi olla joko pieni harja tai varrella varustettu pieni reikäinen ontto pallo.
Maailman ympäri (Costin kappale)

Maailman ympäri on suomalaisen rap-artistin Costin single, joka julkaistiin 3. maaliskuuta 2023.
Jo ennen julkaisuaan kappale trendasi vahvasti sosiaalisen median palvelu TikTokissa. Kappaletta on käytetty yli 5000 videossa. ”Maailman ympäri” nousi heti julkaisupäivänään Spotifyn Suomen Top 50 -listan kärkeen rikkoen samalla kuluneen vuoden päivittäisten kuunteluiden ennätyksen Suomessa.
Kappale debytoi Suomen singlelistalla julkaisuviikollaan sijalla 2. viikolla 10/2023. Heti seuraavalla viikolla se nousi listan kärkeen pysyen siellä kolme peräkkäistä viikkoa. Kappale on julkaisustaan lähtien pysynyt listalla.
”Maailman ympäri” on ylittänyt kultalevyyn oikeuttavan kahden miljoonan striimauksen rajan ja platinalevyyn oikeuttavan neljän miljoonan striimauksen rajan. Lisäksi toukokuussa 2023 se ylitti tuplaplatinan rajan eli 8 miljoonan striimauksen rajan.
Ananassalvia

Ananassalvia ("Salvia elegans") on huulikukkaiskasvien (Lamiaceae) heimoon, salvioiden ("Salvia") sukuun kuuluva kasvilaji. Se kasvaa luontaisena Meksikossa sekä Guatemalassa, ja sitä käytetään myös yrttinä ja koristekasvina.
Ananassalvia on luontaisessa ympäristössään monivuotinen kasvilaji. Sen varret ovat nelisärmäisiä ja )lehdet sijaitsevat varressa vastakkaisesti. Lehtilavat ovat vaaleanvihreitä, pehmeäkarvaisia, muodoltaan soikeita ja enintään noin 7,5 cm pitkiä. Hienonnetuista lehdistä lähtee ananasmainen aromi, josta lajin kansanomainen nimikin tulee. Ananassalvian kukat ovat kirkkaanpunaisia, ja ne sijaitsevat harsuina kiehkuroina enintään noin 20 cm pitkissä latvatähkissä. Ananassalvia kukkii loppukesästä syksyyn. Kukat houkuttelevat kolibreja ja perhosia.
Ananassalvia kasvaa luontaisena Meksikossa ja Guatemalassa, missä sitä kasvaa tyypillisesti suurina mättäinä syrjäseutujen vuoristometsissä 1 800–2 700 metrin korkeudessa.
Ananassalviaa voidaan kasvattaa koristekasvina esimerkiksi reunaistutuksissa, kukkapenkissä tai kasvatusastioissa tai hyötykasvina yrttitarhassa. Ananassalvia on luontaisesti monivuotinen, mutta viileämmän ilmaston alueilla sitä voi kasvattaa yksivuotisena. Se kasvaa parhaiten humuspitoisessa ja kosteassa, mutta hyvin vettä läpäisevässä maaperässä täydessä auringon valossa. Laji sietää jonkin verran kevyttä varjoa, huonolaatuisempaa maaperää ja kuivuutta mutta ei erityisemmin märkää maaperää. Maanalaisten rönsyjensä avulla laji voi levitä ympäristöönsä kasvustoja muodostaen.
Ananassalvian kukkia voi käyttää ruokien koristeina tai lisätä hedelmäcocktaileihin tai salaatteihin. Myös lehtiä voi käyttää salaateissa tai yrtti- tai jääteessä. Kuivatut lehdet sopivat myös maustesekoituksiin.
Ben Cramer

Ben Cramer (oik. Bernardus Kramer, s. 17. helmikuuta 1947 Amsterdam) on alankomaalainen laulaja. Cramer aloitti musiikkiuransa 1960-luvun alussa toimiessaan eri rock'n'roll-yhtyeiden solistina. Cramerin esimmäinnen merkittävä rooli oli The Sparklings -yhtyeessä, johon Cramer liittyi vuonna 1965. Laulaja Annie de Reuver löysi Cramerin yhtyeestä ja auttoi Crameria saamaan levytyssopimuksen. Cramer julkisi debyyttisinglensä "Zai Zai Zai" vuonna 1967. Kappale oli kohtuullinen menestys ja ylsi Alankomaiden singlelistan kärkikymmenikköön.
Cramer sijoittui Alankomaiden euroviisukarsinnoissa 1970 neljänneksi kappaleella "Julia". Cramerin uran suurin hitti on ollut vuonna 1971 julkaistu "De Clown".
Cramer valittiin sisäisesti edustamaan Alankomaita Eurovision laulukilpailuun 1973. Cramer esitti Alankomaiden karsinnassa neljä kappaletta, joista edustuskappaleeksi valittiin "De Oude Muzikant". Kansainvälisessä Eurovision laulukilpailussa Cramer sijoittui 14. sijalle 17 kilpailijan joukosta.
Cramer osallistui Alankomaiden euroviisukarsintaan uudestaan vuonna 1981. Tuolloin hän esitti karsinnassa kappaleet "Retour" ja "Marianne", jotka jäivät karsinnassa kahdeksannelle ja kymmenennelle sijalle.
Heikki Leivonen

Heikki Aatos Leivonen (18. tammikuuta 1940 Viitasaari – 26. heinäkuuta 2024) oli suomalainen agronomi, virkamies ja maanviljelijä, joka sai maanviljelysneuvoksen arvonimen.
Leivosen vanhemmat olivat maanviljelijä, kansanedustaja, talousneuvos Vilho Leivonen ja emäntä Aino Johanna Paananen. Hän avioitui 1966 luokanopettaja Pirkko Anneli Jämsénin kanssa. Leivonen tuli ylioppilaaksi Viitasaaren yhteiskoulusta 1958 ja valmistui agronomiksi kotieläintieteen alalta Helsingin yliopistosta 1965. Osuuspankin esimiestutkinnon hän suoritti Osuuspankkiopistossa 1976. Leivonen oli Päivölän maatalousoppilaitoksen vt. maatalousopettaja Sääksmäellä 1966–1967 ja Keski-Suomen maanviljelysseuran eli sittemmin Keski-Suomen maatalouskeskuksen kotieläinagronomi 1967–1974.
Viitasaaren seudun Osuuspankin markkinointisihteeri Leivonen oli 1974–1977, maanviljelijä Ilmorannan tilalla Viitasaarella 1977–1981 ja 1974–2000, Maatilahallituksen Jyväskylän maatalouspiirin maataloustoimiston va. agronomi 1981–1982, agronomi 1982–1983 ja piiripäällikkö 1983–1990, Maatilahallituksen Keski-Suomen maaseutupiirin piiripäällikkö 1991–1992, maa- ja metsätalousministeriön Keski-Suomen maaseutuelinkeinopiirin piiripäällikkö 1993–1997 ja Keski-Suomen työvoima- ja elinkeinokeskuksen maaseutuosaston osastopäällikkö 1997–2004. Hän oli Viitasaaren kunnanvaltuuston jäsen 1977–1984 ja hänellä on ollut myös useita muita luottamustehtäviä. Maanviljelysneuvoksen arvonimen Leivonen sai 1998.
Eilert Sundt

Eilert Lund Sundt (8. elokuuta 1817 Farsund – 13. kesäkuuta 1875 Eidsvoll) oli norjalainen teologi ja sosiologi. Hän työskenteli opettajana ja kirjoitti useita norjalaista yhteiskuntaa kuvaavia teoksia. Niissä hän esitteli havaintojaan muun muassa maanviljelijöiden ja työväestön elämästä. Eilert Sundtin lakina tunnetaan hänen esittämänsä teoria, että syntyvyysluvut heilahtelevat aaltoliikkeenä noin kolmenkymmenen vuoden välein, koska syntyvän ikäluokan koko on riippuvainen heidän vanhempiensa ikäluokan koosta. Sundt puhui kansanvalistuksen puolesta ja hän perusti vuonna 1864 Oslo Arbeidersamfundin, jonka tavoite oli parantaa työväestön asemaa ilman heidän radikalisoimistaan (vrt. wrightilaisuus).
Møren ja Romsdalin käräjäoikeus

Møren ja Romsdalin käräjäoikeus (norj. "Møre og Romsdal tingrett") on yksi Norjan 23 käräjäoikeudesta ja se kuuluu Frostatingin laamanninoikeuden alaisuuteen. Se perustettiin vuonna 2021 yhdistämällä aiemmat Nordmøren, Romsdalin, Sunnmøren ja Søre Sunnmøren käräjäoikeudet. Käräjäoikeudet toimipisteet sijaitsevat Kristiansundissa, Moldessa, Voldassa ja Ålesundissa.
Tuomiopiiri.
Käräjäoikeuden tuomiopiiri koostuu seuraavista kunnista:
Mustapha Bundu

Mustapha Bundu (s. 28. helmikuuta 1997 Freetown, Sierra Leone) on sierraleonelainen jalkapalloilija, joka edustaa andorralaista FC Andorraa (lainalla RSC Anderlechtista), ja Sierra Leonen jalkapallomaajoukkuetta. Oikeajalkaisella Bundulla on RSC Anderlechtissa sopimus vuoteen 2024 asti. Bundu teki debyytin maajoukkueessa Liberiaa vastaan huhtikuussa 2019. Maajoukkueessa Bundu on tehnyt maalin Nigeriaa vastaan vieraissa. FC Andorrassa Bundu on pelannut 29 ottelua, joissa 3 maalia ja 2 maaliin johtanutta syöttöä. Joulukuussa 2022 Transfermarkt arvioi Bundun arvon olleen noin miljoona euroa.
68. hikō sentai

68. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1942 Harbinissa. Se muodostettiin 9., 13. ja 64. hikō sentain luovuttamista joukoista. Sentai lakkautettiin 25. heinäkuuta 1944
Olemassaolonsa aikana sentai osallistui Solomonien taisteluihin toukokuusta heinäkuuhun 1943, Uuden-Guinean taisteluihin kesäkuusta 1943 huhtikuuhun 1944 ja Halmaheran taisteluihin toukokuusta heinäkuuhun 1944.
Kalusto.
Yhtymän kalustona olivat:
Komentajat.
Yhtymän komentajana olivat:
70. hikō sentai

70. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1941 Xingshussa. Se muodostettiin kaksilaivueisena 33. hikō sentain luovuttamista joukoista. Joulukuussa sentai täydennettiin kolmilaivueiseksi.
Olemassaolonsa aikana sentai osallistui taisteluihin Mantsuriassa elokuusta marraskuuhun 1944 ja Japanin kotisaarten puolustukseen pääasiassa Tokion alueella marraskuusta 1944 sodan loppuun. Sentai ilmoitti Japanissa tuhonneensa tai vaurioittaneensa 120 vihollisen lentokonetta ja menettäneensä saman aikaisesti 17 lentäjää.
Kalusto.
Yhtymän kalustona olivat:
Komentajat.
Yhtymän komentajana olivat:
71. hikō sentai

71. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin toukokuussa 1944 Kameyamassa Honshulla. Se oli marraskuusta 1944 helmikuuhun 1945 Filippiineillä, missä 14 koneista tuhoutui 19. marraskuuta 1944 ilmahyökkäyksissä lentotukikohtiin. Sentaille jäi ainoastaan neljä lentokonetta.
Kalusto.
Yhtymän kalustona olivat:
Komentajat.
Yhtymän komentajana oli koko olemassa olon ajan majuri Itsuo Ayabe.
72. hikō sentai

72. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin toukokuussa 1944 Kita-Isessä lähellä Akenoa. Se muodosti 71. hikō sentain kanssa 21. hikōdanin. Sentai lakkautettiin tammikuussa 1945 Luzonilla.
Kalusto.
Yhtymän kalustona olivat Nakajima Ki-84 Hayatet.
Komentajat.
Yhtymän komentajana oli koko olemassa olon ajan majuri Eisuke Tsuzaki.
Sinisalvia

Sinisalvia ("Salvia patens") on huulikukkaiskasvien (Lamiaceae) heimoon, salvioiden ("Salvia") sukuun kuuluva kasvilaji, jota käytetään koristekasvina.
Sinisalvia on monivuotinen, pensasmaisena kasvava ruohovartinen kasvi. Se voi kasvaa 30–90 cm korkeaksi. Sen lehdet ovat yleensä kirkkaanvihreitä ja niissä on molemmilla puolilla pieniä karvoja. Alimmat lehdet ovat isoja ja lehtien koko pienenee varressa ylöspäin mentäessä. Kukkien väri vaihtelee yleensä sinisen eri sävyissä, mutta kukat voivat olla myös vaaleanpunaisia tai valkoisia. Kukat ovat kooltaan varsin suuria, ja niiden ylähuulet ovat noin 5–6 cm pitkiä. Kukissa on valkoisia ja kapeita, nuolimaisia mesiviittoja, jotka ohjaavat kohti kukan pohjaa.
Sinisalviaa voi kasvattaa koristekasvina perennaryhmissä, reunaistutuksissa tai kasvatusastioissa. Laji kasvaa aurinkoisella, mutta suojaisella kasvupaikalla hyvin vettä läpäisevässä maaperässä.
Muistoja lapsen ja hopeahapsen

Muistoja lapsen ja hopeahapsen ("Från barnaår till silfverhår: skildringar") on suomalaisen Anders Gustaf Ramsayn kirjoittama, alkujaan ruotsiksi vuosina 1904–1907 ilmestynyt kahdeksanosainen elämäkertateos. Se on julkaistu lyhentämättömänä suomeksi vuonna 1966 neliosaisena ja vuonna 1987 uudelleen kaksiosaisena.
Julkaiseminen.
Teos ilmestyi vuosien 1904 ja 1907 välisenä aikana ruotsinkielisenä ja kahdeksanosaisena nimellä "Från barnaår till silfverhår: skildringar" ja suomeksi käännettynä lyhennelmänä vuonna 1908. Lyhentämättömänä teoksen suomensi Antti Nuuttila ja se ilmestyi vuonna 1966 neliosaisena. Kaksi ensimmäistä ja kaksi jälkimmäistä osaa julkaistiin vuonna 1987 kumpikin yhtenä niteenä, joista ensin mainittu kattaa vuodet 1836–1864 ja jälkimmäinen vuodet 1865–1907.
Sisältö.
Teos sisältää J. J. Huldénin ja Henrik Ramsayn (lokakuussa 1948 kirjoittamat) alkusanat ja kirjailijan johdannon sekä loppusanat. Vuosien 1836–1864 ajalta teoksessa on 64 lukua ja vuosien 1865–1907 ajalta 38 lukua, yhteensä siis 102 lukua. Muistelmissa kuvataan yksityiskohtaisesti sääty-yhteiskunnan ajan elämää erityisesti Turun seudulla ja Helsingissä, mukaan lukien tapa- ja muu kulttuuri mutta myös liike- ja teollinen toiminta, samoin kuin matkustamista, ajanviettoa ja tapahtumia muun muassa Ranskan, Italian ja Englannin kaupungeissa kuten Pariisissa, Roomassa, Napolissa, Pisassa, Firenzessä, Venetsiassa ja Lontoossa, mutta myös Pietarissa Venäjän keisarikunnan aikana ja Tukholmassa.
Luvut.
Kirjan 102 varsinaista lukua ovat seuraavat, kirjailijan loppusanat ovat teoksen luku 103:
Bernard (sukunimi)

Bernard on muun muassa seuraavien henkilöiden sukunimi
Punanokkamalkoha

Punanokkamalkoha ("Zanclostomus javanicus") on käkiin kuuluva lintulaji. Lajia tavataan Kaakkois-Aasiassa.
Koko ja ulkonäkö.
Punanokkamalkoha kasvaa 42–45 cm pitkäksi. Sukupuolet muistuttavat toisiaan ulkonäöltään. Lajin pää, alarinta, ylävatsa, selkä ja siivet ovat sinertävän harmaat. Kurkku ja ylärinta ovat oranssinpunaiset. Punanokkamalkohan alavatsa ja perä ovat punaruskeat. Linnun nokka on punainen. 
Levinneisyys ja elintavat.
Punanokkamalkohaa tavataan Malakan niemimaalla Thaimaan eteläosista Malesiaan ja Sumatran, Jaavan sekä Borneon saarilta. Lajin elinympäristöä ovat metsät ja metsien reunamaiden pensaikot. Punanokkamalkohat liikkuvat pareittain, ja niiden ravintoa ovat hyönteiset, hyönteistoukat ja hämähäkit. Lintu rakentaa pesänsä pensaaseen.
73. hikō sentai

73. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin toukokuussa 1944 Kita-Isessa saman aikaisesti 71. hikō sentain kanssa perustettaessa 21. hikōdan. Sentai lakkautettiin maaliskuussa 1945.
Kalusto.
Yhtymän kalustona olivat:
Komentajat.
Yhtymän komentajana oli koko olemassa olon ajan majuri Teruo Misumi.
78. hikō sentai

78. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1942 Xingshussa kolmilaivueisena 24. ja 33. hikō sentain luovuttamista osista. Se lakkautettiin 25. heinäkuuta 1944.
Kalusto.
Yhtymän kalustona olivat:
Komentajat.
Yhtymän komentajana olivat:
Gédéon Kalulu

Gédéon Kalulu Kyatengwa (s. 29. heinäkuuta 1997 Lyon, Ranska) on ranskalais-kongolainen jalkapalloilija, joka pelaa puolustajana FC Lorientille Ligue 1:ssa. Hän siirtyi AC Ajacciosta FC Lorientiin 30.6.2022 2,50 miljoonan siirtokorvauksella, jossa Kalululla on sopimus vuoteen 2026 asti. Hän edustaa myös Kongon demokraattisen tasavallan jalkapallomaajoukkuetta, johon hän liittyi vuonna 2021. Kalulu on 178 cm pitkä ja painaa 78 kg. Hän on oikeajalkainen. Hänellä on Ranskan sekä Kongon demokraattisen tasavallan kansalaisuus. Kalulu pelasi AC Ajacciossa Ligue 2:ssa. Gédéon Kalulu on Aldo Kalulun, Pierre Kalulun sekä Joseph Kalulun veli.
Saavutukset.
AC Ajaccio
Diarmaid MacCulloch

Diarmaid MacCulloch (s. 1951 Kent, Englanti) on brittiläinen kirkkohistorioitsija, tietokirjailija ja anglikaanisen kirkon diakoni. Hän on Oxfordin yliopiston kirkkohistorian emeritusprofessori, British Academyn jäsen vuodesta 2001, ja hänet lyötiin ritariksi 2012. MacCulloch on juontanut BBC:n kuusiosaisen historiasarjan "A History Of Christianity" (2009). Hän juonsi BBC:lle myös dokumenttisarjan "Sex and the Church/Sex and the West" (2015, Yle esittänyt nimellä "Seksi ja länsimaat").
MacCulloch suuntautui kirkolliselle uralle valmistuttuaan tohtoriksi, hänet vihittiin diakoniksi. Avoimesti homoseksuaalina hän vastusti kirkon 1980-luvun homoseksuaalien vastaisia asenteita eikä suostunut etenemään papiksi kirkollisella hierarkialla. Hän kritisoi roomalaiskatolista kirkkoa vuonna 2012 haluttomuudesta keskustella naispappeudesta ja pappien avioliitoista. Hänen mukaansa tämä voi johtaa katolisen kirkon jakautumiseen.
MacCullochin teos "Reformation: Europe's House Divided 1490-1700" voitti Wolfsonin historiapalkinnon ja Baillie Gifford -tietokirjapalkinnon vuonna 2004. Hän ansaitsi McGill-yliopiston Cundill-historiapalkinnon teoksestaan "A History of Christianity" vuonna 2010. Tübingenin yliopisto myönsi MacCullochille 50 000 euron arvoisen Dr. Leopold Lucas -palkinnon vuonna 2019. Historical Association palkitsi hänet 2023 Medlicott-mitalilla.
85. hikō sentai

85. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1941 kaksilaivueisena Sunjiassa lähellä Harbinia 1. ja 64. hikō sentain luovuttamista joukoista. Se laajennettiin kolmilaivueiseksi joulukuussa. Sentai uudelleen organisoitiin maaliskuussa 1944 hikōtaiksi.
Kalusto.
Yhtymän kalustona olivat:
Komentajat.
Yhtymän komentajana olivat:
87. hikō sentai

87. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin maaliskuussa 1941 kaksilaivueisena Harbinissa 11. ja 24. hikō sentain luovuttamista joukoista. Se laajennettiin kolmilaivueiseksi joulukuussa. Sentai uudelleen organisoitiin maaliskuussa 1944 hikōtaiksi.
Kalusto.
Yhtymän kalustona olivat:
Komentajat.
Yhtymän komentajana olivat:
101. hikō sentai

101. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1944 Kita-Isessä. Se muodosti 102. ja 103. hikō sentain kanssa 100. hikōdanin.
Kalusto.
Yhtymän kalustona olivat:
Komentajat.
Yhtymän komentajana olivat:
102. hikō sentai

102. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin heinäkuussa 1944 Kita-Isessä. Se muodosti 101. ja 103. hikō sentain kanssa 100. hikōdanin. Sentai lakkautettiin heinäkuussa 1945.
Kalusto.
Yhtymän kalustona olivat koko olemassa olon ajan Nakajima Ki-84 Hayatet.
Komentajat.
Yhtymän komentajana olivat:
Nornikotiini

Nornikotiini on alkaloidi, jota löytyy useista kasveista, mukaan lukien Nicotiana, tupakkakasvi. Se on kemiallisesti samanlainen kuin nikotiini, mutta ei sisällä metyyliryhmää. Se on syöpää aiheuttavan N-nitrosonornikotiinin esiaste, jota syntyy tupakan kuivatuksen ja käsittelyn aikana. Nornikotiini voi reagoida ihmisen syljessä muodostaen N-nitrosonornikotiinia, tunnettua tyypin 1 syöpää aiheuttavaa tekijää. Nornikotiinilla on korkea affiniteetti nAChR:n alfa-6- ja alfa-7-alayksiköihin. Se myös estää DAT:ta striatumissa nAChR:n kautta ja vapauttaa dopamiinia rotilla.
Vokaaliavaruus

Vokaaliavaruus on se mahdollisuuksien avaruus, jossa luonnollisen kielen vokaaleja voi tuottaa. Se voidaan ymmärtää joko universaalisti kaikkia kieliä koskevaksi, jolloin se samastuu vokaalien tuottamisen fysiologisiin rajoihin, tai kielikohtaisesti, jolloin sen voi ajatella yhdeksi osaksi kielen vokaalijärjestelmän fonologista kuvausta. Kielten on usein ajateltu käyttävän fysiologisesti määräytynyttä universaalia vokaaliavaruutta hyväkseen niin, että ensin käytetään periferaaliset eli mahdollisimman kaukana toisistaan olevat avaruuden pisteet ja vasta sitten muut, jotta kielen vokaalijärjestelmän eri vokaalit erottuisivat toisistaan maksimaalisen selkeästi.
Artikulatorinen vokaaliavaruus.
Vokaaliavaruus määriteltiin alun perin artikulatorisesti Daniel Jonesin kardinaalivokaalien perusteella.
 on ensinnäkin vokaali, jossa kieli on niin edessä ja niin ylhäällä kuin ääniväylän anatomiset rajat eli kitalaki ja yläetuhampaat sallivat; sen diagonaalinen vastakohta on , jossa kieli olisi niin takana ja niin alhaalla kuin mahdollista. Jälkimmäistä pistettä on kuitenkin kielen liikkuvuuden ja muovautuvuuden perusteella vaikeampi määrittää, joten yleensä tarkastellaan vain kielen korkeinta kohtaa. Näiden kahden ääripisteen jälkeen muut pisteet määritettiin niin, että kieli pidetään niin edessä kuin :ssä tai niin takana kuin :ssa ja sitä joko lasketaan (:stä lähdettäessä) tai nostetaan (:sta lähdettäessä) niin, että lopputuloksena olevasta asemasta tuotettu vokaali olisi havaintovaikutelmaltaan aina yhtä pitkän askelen päässä edeltäjästään.
Näiden ääriasentojen perusteella on sitten määritetty esimerkiksi IPA-transkription viitevokaalit , jotka perustuvat Daniel Jonesin primaarisiin kardinaalivokaaleihin. Vokaaliavaruuden voi piirtää kielen korkeimman kohdan mahdollisten sijaintien mukaisesti vokaalinelikulmioksi, joka on muodoltaan puolisuunnikas, koska kieli ei suuväylän alaosassa kykene liikkumaan yhtä paljon eteen- ja taaksepäin kuin sen yläosassa.
Akustinen vokaaliavaruus.
Vokaaliavaruus voidaan määrittää myös akustisesti käyttämällä vokaalien kahta (tai kolmea) alinta formanttia. Jos esimerkiksi -vokaalin alin formantti F1 on 200 Hz ja toiseksi alin F2 on 2500 Hz, tässä avaruuden pisteessä sijaitsee se kohta, jota alemmas F1 ei voi laskea ja jota ylemmäs F2 ei voi nousta, koska se on ihmiselle fysiologisesti mahdotonta tuottaa (joskaan ei havaita). Vokaaliavaruus voidaan myös mahdollisten F1- ja F2-arvojen perusteella piirtää näiden muodostamaksi koordinaatistoksi, joka vastaa suunnilleen yksi yhteen artikulaation perusteella laadittua vokaalinelikulmiota.
Leivonen (sukunimi)

Leivonen on suomalainen sukunimi, joka on muun muassa seuraavilla henkilöillä:
Ilja Osipov

Ilja ”m0NESY” Osipov (; s. 1. maaliskuuta 2005) on venäläinen "Counter-Strike 2" -ammattilainen. Hän on pelannut vuodesta 2025 Team Falconsille ja pelaa useimmiten AWP-tarkkuuskivääriä. Nuoresta iästään huolimatta häntä pidetään maailman parhaimpina pelaajina. Hänet valittiin maailman toiseksi parhaaksi pelaajaksi vuonna 2024.
Tausta.
Osipov kertoo tutustuneensa videopeleihin 5–6 vuotiaana. "Counter-Strikeen" hän tutustui veljensä kautta, joka osallistui joihinkin LAN-tapahtumiin. Hän saavutti "Global Offensiven" korkeimman taitotason kymmenvuotiaana kannettavalla tietokoneella. Kaksi vuotta myöhemmin hän saavutti jo korkeimman tason Faceitissä.
Ura.
Osipov edusti uransa aluksi joukkueita NewBALLS ja SG.pro, kunnes liittyi Natus Vinceren akatemiajoukkueeseen tammikuussa 2020. Hän vietti joukkueessa kaksi vuotta, kunnes liittyi G2 Esportsiin tammikuussa 2022.
Osipov on valittu G2:n joukkueessa kolmesti turnauksen parhaaksi pelaajaksi. Ensimmäinen niistä tuli BLAST Premier: World Finalista joulukuussa 2022. Hän oli puolivälierässä Vitalityä vastaan keskiarvoltaan paras, mutta jäi parhaiden ulkopuolelle semifinaalissa ja finaalissa. Seuraavan MVP-voittonsa hän sai 1,32 turnauskeskiarvollaan IEM Dallasista vuonna 2024. Osipov saavutti erityisesti puolivälierissä FaZe Clania vastaan, jossa hänen keskiarvonsa oli peräti 1,98. Se koostui 42 taposta ja 16 kuolemasta. Hän sai myös finaalissa suurimman keskiarvon selvällä erolla toisiin pelaajiin. Osipov sai kolmannen MVP-voittonsa BLAST Premier: Fall Finalista syyskuussa 2024. Hän valittiin nopeasti myös BLAST Premier World Finalin parhaaksi pelaajaksi 1,35 turnauskeskiarvollaan. Hän oli sekä semifinaalissa että finaalissa ottelun paras pelaaja, joista erityisesti ensin mainitussa selvällä erolla.
Osipov liittyi huhtikuussa 2025 Team Falconsiin, jossa pelasi jo valmiiksi hänen G2-tiimipelaajansa Nikola ”NiKo” Kovač.
David Acord

David Acord (s. 27. heinäkuuta 1985 Fairbanks Ranch, Kalifornia, Yhdysvallat) on yhdysvaltalainen äänileikkaaja ja ääninäyttelijä, joka toiminut äänileikkaajana "Tähtien sota" -elokuvassa ' (2015). Acord sai työstään "The Force Awakensin" parissa Oscar-ehdokkuuden parhaasta äänileikkauksesta ja Britannian elokuva-akatemian ehdokkuuden parhaasta äänestä yhdessä äänileikkaaja Matthew Woodin kanssa. Hän myös antoi äänen useille elokuvan hahmoille, muun muassa iskusotilas FN-2199:lle (tunnetaan usein nimellä TR-8R). Vaikka äänirooli oli äärimmäisen pieni, hahmo sai paljon huomiota internetissä elokuvan julkaisun jälkeen. Acordilla oli myös vähäisiä äänirooleja miespuolisen keisarillisen kuuluttajan ja kahden iskusotilaan ääninä animaatiosarjassa "Star Wars Rebels". Acord ääninäytteli myös Grogua Disney+ -sarjassa "The Mandalorian". Vuonna 2015 Acord oli yksi "Disney Infinity" -videopelin äänisuunnittelijoista.. Vuonna 2020 hän sai toisen Oscar-ehdokkuutensa parhaasta äänileikkauksesta yhdessä Matthew Woodin kanssa elokuvasta ' (2019).
David Acord kasvoi Delawaressa. Hän on Philadelphia Eaglesin fani, ja hän on lisännyt Eagles-viittauksia "yn" (2016)..
Hussein (Jordanian kruununprinssi)

Hussein bin Abdullah (, s. 28. kesäkuuta 1994) on Jordanian kruununprinssi sekä kuningas Abdullah II:n ja kuningatar Ranian vanhin poika.
Varhainen elämä.
Hussein syntyi Ammanissa vuonna 1994. Hänellä on kolme nuorempaa sisarusta (yksi veli ja kaksi siskoa). Hussein on perimätiedon mukaan profeetta Muhammedin suora jälkeläinen 42. polvessa. Häen nimensä on kunnianosoitus Jordanian edelliselle kuninkaalle, Husseinille.
Vuonna 2004 Abdullah II poisti kruununprinssin tittelin velipuoleltaan Hamzahlta. Vaikka kruununprinssin paikka jäikin virallisesti täyttämättä Husseinin, tuolloin 10-vuotias, uskottiin olevan seuraava kruununprinssi.
Hussein suoritti lukio-opintonsa King’s Academy -lukiossa Madabassa vuonna 2012, minkä jälkeen hän muutti Yhdysvaltoihin. Siellä hän opiskeli Georgetownin yliopistossa pääaineenaan kansainvälinen historia. Hän valmistui vuonna 2016. Hän muutti tämän jälkeen Englantiin, jossa hän opiskeli vuoden verran Sandhurstin kuninkaallisessa sotakorkeakoulussa. Sotilasarvoltaan hän on kapteeni Jordanian asevoimissa.
Avioliitto ja yksityiselämä.
Hussein seurusteli pitkään saudiarabialaisen Rajwa Al-Saifin kanssa, joka on koulutukseltaan arkkitehti. Pari meni naimisiin 1. kesäkuuta 2023. Häät järjestettiin Zahranin palatsissa, jossa myös Husseinin vanhemmat menivät aikoinaan naimisiin vuonna 1993.
Hussein on aktiivinen Instagramin käyttäjä ja julkaisee sisältöä harrastuksistaan kuten nyrkkeilystä, kokkaamisesta ja moottoripyöräilystä.
Edustustehtävät.
Abdullah II teki pojastaan kruununprinssin virallisesti 2. heinäkuuta 2009.
Husseinin ensimmäinen edustustehtävä kruununprinssinä oli vuonna 2010, kun hän osallistui asevoimien päivän ja arabikapinan muistopäivän juhlallisuuksiin isänsä rinnalla. Vuonna 2017 hän puhui . Kaksi vuotta aikaisemmin hän johti puhetta n kokouksessa, minkä johdosta hänestä tuli historian nuorin henkilö, joka näin on tehnyt.
Kunnianosoituksia.
Jordanialaiset.
Lähde:
Billy-Berclau

Billy-Berclau on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 25 kilometriä Lillen kaupungista lounaaseen. Kunnan läpi kulkee Dunkerque-Escautin kanava.
Kunnan alueella on sotilashautausmaa jonne on haudattu 1 683 ensimmäisessä maailmansodassa kaatunutta saksalaista sotilasta.
Talous.
Vuonna 2023 Billy-Berclaun teollisuusalueelle avattiin suurikokoinen sähköautojen akkuja valmistava tehdas Automotive Cells Company (ACC).
Arnold Christopher Ræstad

Arnold Christopher Ræstad (15. helmikuuta 1878 Kristiania – 18. syyskuuta 1945 Oslo) oli norjalainen juristi ja Venstren poliitikko. Hän toimi Norjan ulkoministerinä vuosina 1921–1922.
Olaf Amundsen

Olaf Amundsen (13. toukokuuta 1876 Tromssa – 12. joulukuuta 1939) oli norjalainen juristi ja Venstren poliitikko. Hän istui suurkäräjillä vuosina 1910–1912 ja 1913–1918 sekä toimi Norjan oikeusministerinä 1921–1922. Vuonna 1922 hänet valittiin Nordlandin maaherraksi.
Lister (sanomalehti)

Lister (vuosina 1889–2014 "Farsunds Avis") on norjalainen vuonna 1889 perustettu paikallislehti, jonka kotikunta on Farsund. Se kuuluu Polaris Media -konserniin.
Helvijs Saukants

Helvijs ”Broky” Saukants (s. 14. helmikuuta 2001) on latvialainen "Counter-Strike 2" -ammattilainen. Hän edustaa FaZe Clania ja pelaa useimmiten AWP-tarkkuuskivääriä.
Saukants aloitti uransa helmikuussa 2019 Epsilonin joukkueessa. Hän liittyi FaZeen myöhemmin saman vuoden syyskuussa. Hän on voittanut FaZen kanssa merkittävimpänä yhdet major-turnaukset, PGL Major Antwerpit. Hänen keskiarvonsa oli finaalissa Natus Vincereä vastaan 1,28, joka koostui 53 taposta ja 37 kuolemasta.
Benjamin Bremer

Benjamin ”blameF” Bremer (s. 10. kesäkuuta 1997 Tanska) on tanskalainen "Counter-Strike 2" -ammattilainen. Hänen joukkueensa toukokuusta 2024 alkaen on fnatic.
Elämä ja ura.
Benjamin Bremer syntyi 10. kesäkuuta 1997 Tanskassa. Lapsena huomattiin, että hänen mekaaniset taitonsa olivat huomattavasti korkeammalla tasolla kuin kavereidensa. Myös johtaminen oli hänellä hallussa paremmin kuin muilla. Varhaislapsuudesta alkaen hän on ollut kiinnostunut videopelestä ja omistanut niille paljon aikaa. Hän oli erityisen hyvä "Counter-Strikessä", joka auttoi häntä myöhemmin urallaan.
BlameF aloitti uransa vuonna 2015, jolloin hän osallistui yhdessä turnauksiin Savage Gaming -joukkueen kanssa. Eri kokoonpanoissa hän pelasi ensimmäiset C-luokan turnauksensa vuosina 2016 ja 2017, ennen uransa todellista alkua vuonna 2018. Silloin blameF liittyi Great Danesiin, jossa hän pelasi maaliskuusta heinäkuuhun 2018. Yhdessä joukkueen kanssa blameF osallistui pienliigoihin ja pieniin turnauksiin, joissa hän osoitti hyvää pelitasoa. Epsilon eSports huomasi sen ja syyskuussa pelaaja kutsuttiin liittymään organisaatioon. BlameF liittyi tiimiin ja jatkoi taitojensa hiomista. Kuukautta myöhemmin blameF ja joukkue saavuttivat kolmannen sijan ESL Pron Euroopan mestaruuskilpailuissa 2018. BlameF lopetti Epsilon eSportsissa vuoden 2019 alussa ja liittyi Tanskalaiseen Heroic -joukkueeseen. Heroic auttoi todella paljon blameFää hänen urallansa. Heroicin riveissä hän voitti monia arvostettuja mestaruuskilpailuja. BlameF ja muu joukkue sijoittuivat 7–8 sijalle ESL Pro League Season 9 – Finalsissa kesäkuussa 2019 ja 5–6 sijalle Intel Extreme Masters XIV – Chicagossa heinäkuussa 2019. BlameFän tunnettavuus kasvoi kokoajan ja syyskuussa hänet kutsuttiin Complexity Gamingiin, jossa hänestä tuli kapteeni. Vuonna 2020 joukkueella sujui hyvin ja helmikuussa 2020 blameF ja joukkue sijoittuivat 4-6 sijalle BLAST Premier: Spring 2020 -sarjassa. Samassa kuussa joukkue sijoittui 3-4 sijalle DreamHack Open Anaheim 2020 -tapahtumassa. Toukokuussa 2020 joukkue saavutti paljon voittoja: Complexity tuli mestariksi 4 #HomeSweetHome-sarjan turnauksessa. Kesäkuussa he vahvistivat menestyksensä voitolla BLAST Premier: Spring 2020 European Finalsissa kukistamalla Vitaltyn ja nappasivat 335 000 dollarin potin. BlameF pysyi joukkuueen riveissä aina lokakuulle 2021 asti, jolloin hän vaihtoi Astralikseen. Astraliksen riveissä blameF ei ole saavuttanut odotuksen mukaista tulosta. BlameFn keskiarvorating oli kesäkuussa 2023 1.16. Hän liittyi fnaticiin toukokuussa 2024.
Bc (ohjelmointikieli)

bc (basic calculator, aluksi Bell calculator) on matemaattisten lausekkeiden käsittelyyn tarkoitettu täsmäkieli. bc kuuluu Unixin POSIX-standardiin ja tulee jokaisen Unix-käyttöjärjestelmän mukana. Kieli toteutetaan saman nimisellä ohjelmalla, jota voi käyttää interaktiivisesti komentoliittymällä tai shell-skripteissä matemaattisten lausekkeiden ratkaisuun.
bc on rajoittamattoman tarkkuuden kieli. Kuitenkin oletusasetuksena desimaalien määrä on nolla ja tulostettaessa desimaaliluvut pyöristetään alaspäin, joten esimerkiksi laskutoimituksen codice_1 tulos on nolla.
bc julkaistiin AT&amp;T:n version 6 Unixissa vuonna 1975. Sen kirjoitti Bell Labsin Lorinda L. Cherry. Ohjelma oli käyttöliittymä Robert H. Morrisin ja Cherryn kirjoittamalle käänteistä puolalaista notaatiota käyttävälle rajoittamattoman tarkkuuden dc-ohjelmalle (desktop calculator).
Ohjelma standardoitiin POSIX-standardiksi 1991. Alkuperäinen ohjelma tulee useiden kaupallisten Unixien ja Plan 9 -käyttöjärjestelmän mukana.
GNU-projektin bc:n kirjoitti Philip A. Nelson.
Gavin D. Howardin bc tulee FreeBSD:n version 13 mukana ja kuuluu BusyBox ja Androidin toybox-paketteihin sekä macOSiin Ventura-versiosta lähtien.
OpenBSD:ssa on oma Otto Moerbeekin tekemä toteutus, joka sisältää jotain GNU-laajennuksia. OpenBSD:n versio toimii dc:n päällä, kun GNU:n on suoraan C-kielellä kirjoitettu.
Esimerkit.
bc:n kieli muistuttaa C-kieltä ja sisältää suunnilleen samat operaattorit ja kontrollirakenteet (if, while, for). Lausekkeiden arvot tulostetaan, jos niitä ei sijoiteta. 
bc perii dc:n rajoituksena yksikirjaimiset muuttujien nimet.
GNU:n ja OpenBSD:n versiot sisältävät laajennuksena loogiset operaattorit !, &amp;&amp; ja || (¬, ∧ ja ∨). Lisäksi if-lauseelle on else-haara.
Seuraava komentoriviltä käynnistettävä esimerkki laskee piin arvon 10000 desimaalin tarkkuudella.
bc on käynnistettävä -l-parametrilla, joka lataa standardikirjaston, joka sisältää trigonometriset funktiot. Ohjelma laskee arkustangentin arvon yhdellä radiaanilla ja kertoo sen neljällä.
Ohjelman ajo voi kestää useita minuutteja:
 echo "scale=10000; 4*a(1);" | bc -lq
Seuraava funktio laskee kumulatiivisen normaalijakauman arvon:
Hullu puutarhuri

Hullu puutarhuri on Tuomari Nurmion albumi vuodelta 1992. Se perustuu Helsingin juhlaviikoilla 1991 Savoy-teatterissa pidettyyn konserttiin, jossa Nurmio esiintyi yhdessä vapaan jazzin piiristä tunnetuista muusikoista kootun, Hugry Tribal Marching Band -nimisen puhallinkokoonpanon kanssa. Levy on äänitetty osin Savoyssa ja osin Herodes-studiossa. Se julkaistiin Kauko Röyhkän ja Gabi Hakasen Herodes-levymerkillä.
"Helsingin Sanomien" Jukka Hauru luonnehti albumia mielipiteitä jakavaksi teokseksi, joka ei ”rockaa” vaan velloo riitaisen rujosti. ”Hugry Tribal Marching Band töräyttelee vakavaa retuperää ja Nurmio ähisee tomwaitsina unenomaisia tarinoita. Tunnelma avautuu repaleisena ja synkeänä freskona, jos avautuu.” Haurun mielestä albumi kuitenkin poikkeaa ilahduttavasti valtavirrasta oudolla vakavuudellaan.
Vuonna 2006 albumi julkaistiin uudelleen kahden CD-levyn pakettina. Sen toinen levy on alun perin Yleisradion sisäiseen käyttöön tuotettu albumi "Tuomari Nurmio &amp; Hugry Tribal Marching Band" (1992), jolle koottiin uusia versioita Nurmion aiemmin levyttämistä kappaleista. Albumin tuotti Jukka Hakoköngäs ja se äänitettiin Ylen M1-studiossa.
Kappaleet.
Kaikki sävellykset ja sanoitukset on tehnyt Nurmio ja sovitukset Nurmio, Jorma Tapio ja Tommi Viksten.
Rauhamaa

Rauhamaa on suomalainen sukunimi, joka on muun muassa seuraavilla henkilöillä:
Oslon kaupungintalo

Oslon kaupungintalo (norj. "Oslo rådhus") on Oslon kunnallishallinnon keskus, jossa kokoontuvat sekä kaupunginvaltuusto että -hallitus. Se valmistui vuonna 1950 ja koostuu kahdesta tornista sekä ne yhdistävästä matalammasta osasta. Itäinen torni on 66 metriä korkea, läntinen 63 metriä. Talon rakennusmateriaali on betoni ja seinissä on tiiliverhoilu. Itäisessä tornissa on kellokoneisto, joka lyö vartin välein aamuseitsemästä puoleen yöhön. Kellotaulu on läpimitaltaan 8,6 metriä ja minuuttiviisari on 572 senttimetriä pitkä.
Nobelin rauhanpalkinto on jaettu kaupungintalossa vuodesta 1990.